Il-Kunsill żied tliet persuni involuti fi ksur serju tad-drittijiet tal-bniedem fuq il-lista ta' dawk soġġetti għal projbizzjoni fuq vjaġġar u ffriżar tal-assi fid-dawl tas-sitwazzjoni fis-Sudan t'Isfel. Il-Kunsill adotta din id-deċiżjoni fid-dawl tas- sitwazzjoni umanitarja u tas-sigurtà li kulma jmur qed tiddeterjora fis-Sudan t'Isfel, u b'kont meħud tan- nuqqas ta' impenn minn xi atturi għall-proċess ta' paċi li għaddej Hija li l-UE qed tiddeċiedi li tissanzjona persuni fid-dawl tas-sitwazzjoni fis-Sudan t'Isfel flimkien ma' dawk sanzjonati min-Nazzjonijiet Uniti . Id-deċiżjoni ttella' l-għadd totali ta' persuni taħt miżuri restrittivi fid-dawl tas-sitwazzjoni fis-Sudan t'Isfel għal disgħa, peress li sitt persuni diġà kienu elenkati min-NU. L-atti legali ġew adottati bi proċedura bil-miktub. Huma ser jiġu ppubblikati fil‐Ġurnal Uffiċjali tat‐3 ta' Frar. Stqarrija mill-Kelliem dwar l-appoġġ tal-UE għall-Forum ta' Livell Għoli għar-Rivitalizzazzjoni li jitmexxa mill-IGAD għas-Sudan t'Isfel, 7 ta' Novembru 2017 Adozzjoni ta' miżuri restrittivi Delegazzjoni tal-UE għas-Sudan t'Isfel Konklużjonijiet tal-Kunsill dwar is-Sudan t'Isfel (stqarrija għall-istampa, 12/12/2016)